584 XII [. REND. ÉNEKLŐK. 



éjj élező ezernyi ezer seregély a nádat annyira összetördelte és rontotta, 

 hogy egyes nádbirtokosok jövedelme e miatt tetemesen megrövidült. 

 Beszéltek több száz forintnyi kárról. A védekezés itt is csak az lehet, 

 mint a szőlőkben: riasztás, lövöldözés. 



XLII. CSALÁD. 

 PINTYFÉLÉK. 



FRINGILLIDAE. 



Általában kicsiny madarak, valamivel nagyobbak vagy valamivel 

 kisebbek, mint a veréb. Csőrük rövid, rendszerint kúpalakú, hegyes 

 csúcsban végződő, néha erős, tömött, íves ormú, sőt egyeseknél a 

 kávák hegye túlfejlődve egymást keresztezi. A kávák egyenes élnek, azaz 

 fogszerü kivágás nincs rajtuk. Első evezőjük egészen elcsenevészedett, a 

 kézcsontjukra kilencz evező támaszkodik. Főleg erdőkben, kertekben, 

 gyümölcsösökben, mezőket és utakat szegélyző fákon, egyesek nádban 

 is élnek. Fészköket hol a földön, hol a fákon magasan, sőt némelyek 

 odúban, többnyire csinos, szabályos csészealakban rakják s öt — ritkán 

 egyszínű — tojást tojnak. Költés alatt a párok bizonyos kiválasztott s 

 féltékenyen őrzött területet foglalnak le ; azután társaságba verődnek, 

 még pedig nem ritkán rokonnemüek és fajúak is vegyesen. Hangjuk kel- 

 lemes, sőt szép. Leginkább magvakat esznek, fiaikat azonban sokan 

 kizárólag rovarokkal táplálják föl. 



A. ALCSALÁD. 

 PIiMYEK. 



FRINGILLINAE. 



A csőrtő körül nincsenek serteszálak, a kávaélek végig egyenesek 

 vagy mérsékelten ívesek. 



120. NEM: 



VERÉB. 



PASSER Briss. 1760. 



Szinezetök szürke és barna ; hátuk többnyire sötétebb hossziiiili fol- 

 tokkal tarkított s a hímek torka fekete. E nemnek typusa a házi veréb. 



